text: көктал боксит кен орны қостанай облысының әулиекөл ауданы және наурызым ауданы аралығында жатыр. торғай иін ойысының орта тұсында орналасқан кен 1960 жылы ашылған. кен орны көктал және наурызым атты екі телімнен тұрады. іздестіру жұмыстары нәтижесінде көктал телімінде 44 кен денесі анықталды, оның ішінде 10 кен денесі ірі саналады және оның қоры с2 категориясына жатқызылады. кен денелерінің пішіні: ұзындығы км-ге жуық, ені 0,4-тен 1,2 км аралығында. бокситті кен денелерінің орташа қалыңдығы 4,0-11,3 аралығында. олар 151,3-тен 165,5 тереңдікте жатыр. кен денесінің пішіні линза тәрізді тақташа түрге ие. наурызым телімінде 40 кен денесі анықталған, оның екеуінің өнеркәсіптік маңызы бар. бұл кен денелері пішімі 750 және 2500 м, ені 500 м. орташа қалыңдығы 5,0 және 5,7 м. кен денесі 153,1 және 183,6 тереңдікте. бокситтің есептелген қорының мөлшері 13,8 млн. т. екі телімдегі кен денелерінің жиынтық қоры 91,3 млн. т-ны, болжамдық қоры 310 млн. т-ны құрайды.